|  |  |
| --- | --- |
| Številka: 012-20/2016-2030 | |
| Ljubljana, 17. 6. 2024 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Poročilo o delu Medresorske delovne skupine za koordinacijo izvrševanja sodb Evropskega sodišča za človekove pravice za leto 2023 – predlog za obravnavo** | | | |
| **1. Predlog sklepov vlade:** | | | |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Sloveniji na ….. seji dne ….. sprejela naslednji sklep:  »Vlada se je seznanila s Poročilom o delu Medresorske delovne skupine za koordinacijo izvrševanja sodb Evropskega sodišča za človekove pravice za leto 2023.« Barbara Kolenko Helbl generalna sekretarka  Sklep prejmejo:  - Ministrstvo za pravosodje,  - Ministrstvo za zunanje in evropske zadeve,  - Ministrstvo za delo, družino, socialne zadeve in enake možnosti,  - Ministrstvo za finance,  - Ministrstvo za notranje zadeve,  - Policija,  - Stalno predstavništvo Republike Slovenije pri Svetu Evrope,  - Državno odvetništvo RS,  - Vrhovno sodišče RS,  - Varuh človekovih pravic.  Priloge:   * predlog sklepa, * poročilo s prilogo. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - mag. Andreja Kokalj, državna sekretarka, Ministrstvo za pravosodje;  mag. Robert Golobinek, vodja Projektne skupine za koordinacijo izvrševanja sodb ESČP, Ministrstvo za pravosodje. | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| **Kratek povzetek gradiva:**  Poročilo predstavlja delovanje Medresorske delovne skupine za koordinacijo izvrševanja sodb Evropskega sodišča za človekove pravice, delo Projektne skupine za koordinacijo izvrševanja sodb Evropskega sodišča za človekove pravice ter opisno in statistično prikazuje sistematičen napredek na področju izvrševanja sodb ESČP v letu 2023. | | | | |
| **6. Presoja posledic za:** | | | | |
| a) | javnofinančna sredstva nad 40.000 EUR v tekočem in naslednjih treh letih | | NE | |
| b) | usklajenost slovenskega pravnega reda s pravnim redom Evropske unije | | NE | |
| c) | administrativne posledice | | NE | |
| č) | gospodarstvo, zlasti mala in srednja podjetja ter konkurenčnost podjetij | | NE | |
| d) | okolje, vključno s prostorskimi in varstvenimi vidiki | | NE | |
| e) | socialno področje | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  Delovanje Medresorske delovne skupine za koordinacijo izvrševanja sodb ESČP ter Projektne skupine za koordinacijo izvrševanja sodb ESČP poteka v okviru rednih delovnih nalog. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| Gradiva ni potrebno predhodno objaviti na spletni strani. | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA | |
| **11. Gradivo je uvrščeno v delovni program vlade:** | | | | | | | NE | |
| **Andreja Katič**  **MINISTRICA** | | | | | | | | |

**PREDLOG SKLEPA**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Sloveniji na ….. seji dne ….. sprejela naslednji sklep:

»Vlada se je seznanila s Poročilom o delu Medresorske delovne skupine za koordinacijo izvrševanja sodb Evropskega sodišča za človekove pravice za leto 2023.«

### Barbara Kolenko Helbl

generalna sekretarka

Sklep prejmejo:

- Ministrstvo za pravosodje,

- Ministrstvo za zunanje in evropske zadeve,

- Ministrstvo za delo, družino, socialne zadeve in enake možnosti,

- Ministrstvo za finance,

- Ministrstvo za notranje zadeve,

- Policija,

- Stalno predstavništvo Republike Slovenije pri Svetu Evrope,

- Državno odvetništvo RS,

- Vrhovno sodišče RS,

- Varuh človekovih pravic.

**Poročilo o delu Medresorske delovne skupine za koordinacijo izvrševanja sodb Evropskega sodišča za človekove pravice za leto 2023**

**Uvod**

Učinkovitejše in hitrejše izvrševanje sodb Evropskega sodišča za človekove pravice (v nadaljevanju: ESČP) je ena izmed prioritet Ministrstva za pravosodje. Z novelo Zakona o državni upravi v l. 2014[[1]](#footnote-1), je bilo med naloge Ministrstva za pravosodje dodano tudi »*usmerjanje ministrstev glede izvrševanja sodb mednarodnih sodišč*«, kar se nanaša v veliki meri prav na izvrševanje sodb ESČP.

Izvrševanje sodb ESČP nadzira Odbor ministrov Sveta Evrope, pred tem pa jih obravnava Oddelek Sveta Evrope za izvrševanje sodb ESČP. Postopek nadzora nad izvrševanjem sodbe ESČP se začne z dokončnostjo sodbe ESČP in se zaključi s končno resolucijo, ki jo sprejme Odbor ministrov Sveta Evrope, na zasedanjih, ki so štirikrat na leto namenjena pregledu izvrševanja sodb.

Država pogodbenica Evropske konvencije o človekovih pravicah (Konvencija) je dolžna opredeliti in izvesti **potrebne individualne in splošne ukrepe**, ki se navedejo **v akcijskih poročilih ali načrtih.** Med individualnimi ukrepi je to predvsem plačilo pravičnega zadoščenja, med splošnimi pa so lahko sprememba zakonodaje, prakse, navodila, izobraževanje, osveščanje in drugi ukrepi, kot je na primer gradnja novega zapora. Opredelitev potrebnih ukrepov in ocena ustreznosti izvedenih ukrepov se ocenjuje v dialogu z Oddelkom SE.

**Medresorska delovna skupina za koordinacijo izvrševanja sodb Evropskega sodišča za človekove pravice**

Na predlog Ministrstva za pravosodje je bila s sklepom Vlade RS št. 00405-8/2015/7 z dne 23. 12. 2015 ustanovljena **Medresorska delovna skupina za koordinacijo izvrševanja sodb Evropskega sodišča za človekove pravice** (v nadaljevanju: MDS ESČP), saj se nekatere sodbe ESČP vsebinsko nanašajo na področje več ministrstev oziroma drugih državnih organov. V sklepu vlade so bile opredeljene naloge MDS ESČP za učinkovito in okrepljeno sistemsko delovanje Republike Slovenije na področju izvrševanja sodb ESČP**.**

S sklepom Vlade RS št. 00405-8/2015/12 z dne 12. 5. 2016 so bili poimensko imenovani člani in namestniki članov z Ministrstva za pravosodje, Ministrstva za finance, Ministrstva za notranje zadeve, Policije, Ministrstva za zunanje zadeve, Stalnega predstavništva RS pri Svetu Evrope, Ministrstva za delo, družino, socialne zadeve in enake možnosti, Državnega odvetništva (takrat Državnega pravobranilstva), kot zunanja člana pa se je Vlada RS seznanila tudi s članstvom predstavnikov Varuha človekovih pravic in Vrhovnega sodišča Republike Slovenije.

Po sklepu vlade se lahko na zasedanje delovne skupine povabi predstavnike drugih ministrstev, državnih organov, organov samoupravnih lokalnih skupnosti ali nosilcev javnih pooblastil, ki so vsebinsko povezani s konkretno tematiko, vključno z izvrševanjem sodb Evropskega sodišča za človekove pravice, ter po potrebi tudi predstavnike stroke oziroma civilne družbe.

MDS ESČP se je v poročevalnem obdobju sestala 4. 10. 2023, ko so se člani seznanilis stanjem izvrševanja sodb ESČP, Državno odvetništvo pa je predstavilo število ter vsebino odprtih pritožbenih zadev na ESČP. Na sestanku je bilo obravnavano predvsem izvrševanje sodb, ki so predmet okrepljenega nadzora oz. se dotikajo delokroga več ministrstev*.* Podrobneje so bile predstavljene aktivnosti resorjev pri izvrševanju zadeve ***Q in R***, ki se nanaša na problematiko sodnih postopkov, v katerih so vključeni otroci (postopek odločanja o zahtevku za izdajo dovoljenja za opravljanje dejavnosti rejništva) in problematika pomanjkanja izvedencev klinične psihologije. Člani so naslovili tudi vprašanje prevodov vodilnih sodb ESČP (proti drugim državam članicam Sveta Evrope; vse sodbe proti Sloveniji so prevedene v slovenski jezik).

Sestanka MDS so se na povabilo udeležili tudi predstavniki Oddelka Sveta Evrope za izvrševanje sodb ESČP (v nadaljnjem besedilu: Oddelek). Clare Brown je predstavila delovanje in pomen Oddelka, ki je strokovna podpora Odboru ministrskih namestnikov pri odločanju glede zaprtja primerov, hkrati tudi pomagajo državam članicam pri identifikaciji potrebnih ukrepov za izvršitev sodb (predstavila je postopek od izdaje sodbe ESČP do izdaje končne resolucije Odbora ministrov, sodelovanje z drugimi enotami Sveta Evrope). Izpostavila je pomen dobrega sodelovanja med Oddelkom in nacionalnimi koordinatorji za izvrševanje sodb, ki so ponekod agenti, ponekod pa drugi organi, kot npr. v Sloveniji. Oddelek pri oceni ukrepov za izvršitev sodbe upošteva tako nacionalni kontekst kot primerljivost ukrepov med državami v primeru podobnih kršitev. Poudarila je pomen ustreznih podatkov, tudi glede prilagoditve sodne prakse domačih sodišč po sodbi ESČP. C. Brown je posebej in večkrat poudarila dobro sodelovanje Oddelka s Slovenijo in izjemen napredek na področju izvrševanja sodb v zadnjih letih: od čez 300 neizvršenih sodb v letu 2014 do takratnih 6 neizvršenih sodb.

MDS ESČP se sicer ne sestaja pogosteje zaradi učinkovite in zadostne koordinacije na ravni Projektne skupine za koordinacijo izvrševanja sodb Evropskega sodišča za človekove pravice (v nadaljnjem besedilu: PS ESČP), ki deluje v Ministrstvu za pravosodje od oktobra 2016 in je sestavljena iz 6 zaposlenih iz različnih notranje organizacijskih enot ministrstva. PS ESČP nudi podporo MDS ESČP, operativno usklajuje pripravo akcijskih poročil oziroma načrtov ter spremlja njihovo izvajanje in sodeluje pri usposabljanjih. Sestaja se večkrat letno.

**Pregled novih sodb proti Sloveniji in pregled izvršenih sodb ESČP**

Evropsko sodišče za človekove pravice je **v letu 2023 odločilo s sodbo v dveh zadevah** inv obeh ugotovilo, da je **Slovenija kršila Evropsko konvencijo o človekovih pravicah** (v nadaljnjem besedilu: EKČP). Zadeva ***Letonje*** se nanaša na kršitev pravice do poštenega sojenja zaradi neizvedbe zaslišanja v sodnem prekrškovnem postopku; zadeva ***Bavčar*** pase nanaša nakršitev pravice do domneve nedolžnosti zaradi izjave takratnega pravosodnega ministrstva (videz nepristranskosti sodišč).

ESČP je v letu 2023 sprejelo odločitve še v devetih zadevah:

* 5 zadev, ki se nanašajo na isto pravno problematiko kot zadeva ***Pintar*** (odsotnost učinkovitega pravnega sredstva v primeru prenehanja delnic in podrejenih obveznic bank leta 2013 in 2024, glej spodaj)*.* Po sklenitvi prijateljskih poravnav so bile izbrisane s seznama zadeve ***Pipuš, Igor Taljat, Zvone Taljat, Savič* in *Oven*;**
* zadeva ***Weickert*** je bila v skladu s točko 1(b) 37. člena konvencije izbrisana iz seznama zadev, ker je bila pritožba v zvezi z izročitvijo tujca rešena;
* zadevi ***Halkić*** in ***Plut*** sta bili zaradi neaktivnosti pritožnikov izbrisani s seznama zadev;
* kriterijev dopustnosti ni dosegla tudi pritožba v zadevi ***Lukič in Kovinar*.**

**Izvršeni sodbi v letu 2023**

Projektna skupina ESČP v šestih mesecih od dokončnosti sodbe ESČP pripravi akcijsko poročilo o izvedenih ukrepih za izvršitev sodbe oziroma akcijski načrt, kadar vsi potrebni ukrepi še niso bili izvedeni. Na podlagi akcijskih poročil Slovenije je Odbor ministrov Sveta Evrope **v letu 2023 s končno resolucijo zaključil nadzor nad izvršitvijo dveh (2) sodb ESČP proti Sloveniji:**

***Produkcija Plus storitveno podjetje d.o.o.***(zavrnitev ustne obravnave v postopku sodnega varstva zoper odločbo o denarni kazni zaradi oviranja preiskave po ZPOmK-1) in

***Ferhatović*** (odškodnina zaradi ne-vračila zaseženega bakra v kazenskem postopku).

V poročevalnem obdobju so bili poslani še **akcijski načrti** za zadeve ***Pintar in drugi, Dolenc*** *ter* ***Q in R*** ter **akcijsko poročilo v zadevi *Gregor Rutar in Rutar Marketing d.o.o.***

**Neizvršene sodbe ESČP proti Sloveniji**

Konec leta 2023 je bilo **v izvrševanju 6 sodb: *Pintar in drugi, Dolenc, Q in R, Bavčar, Letonje*** *in* ***Gregor Rutar in Rutar Marketing d.o.o.*** Slednji dve zadevi sta bili zaključeni v letu 2024.

V vseh nezaključenih zadevah poteka priprava analiz ter akcijskih poročil ter načrtov.

* Zadeva ***Pintar in drugi*** se nanašana izredne ukrepe Banke Slovenije, ki so bili leta 2013 in 2014 sprejeti v zvezi z več slovenskimi bankami in so povzročili prenehanje vseh delnic in podrejenih obveznic v lasti pritožnikov, ne da bi ti za to prejeli kakršnokoli nadomestilo. Pritožniki so se pred Sodiščem pritožili, med drugim, da jim niso bila na voljo pravna sredstva, s katerimi bi lahko učinkovito izpodbijali izredne ukrepe.

Izvrševanje sodbepoteka v tesnem sodelovanju z Ministrstvom za finance, ki je pripravilo nov *Zakon o postopku sodnega varstva nekdanjih imetnikov kvalificiranih obveznosti bank*, ki odpravlja neustavnost predhodnega zakona, hkrati pa uvaja dodatne izboljšave sodnega varstva nekdanjih imetnikov ter ureja odškodninsko shemo v skladu z odločbo ustavnega sodišča na način, da po pravnomočnosti sodb iz tega zakona potencialna obveznost plačila po teh sodbah preide na Republiko Slovenijo. Zakon je bil sprejet 23. 5. 2024.

Zadeva *Pintar* bo v okviru okrepljenega nadzora obravnavana na zasedanju Odbora ministrskih namestnikov v septembru 2024 v Strasbourgu.

* Zadeva ***Dolenc*** se nanaša na kršitev EKČP (pošteno sojenje) v postopku priznanja sodne odločbe izraelskega sodišča, s katero je bila ugotovljena odgovornost pritožnika za škodo v zvezi z operacijo izraelskega bolnika in dosojena (visoka) odškodnina, pri čemer je prišlo do kršitve poštenega sojenja (zaslišanje prič) v izraelskem sodnem postopku.

ESČP je februarja 2024 z dopolnilno sodbo sprejelo še odločitev o višini odškodnine za pritožnika. V zadevi je začasno odložena izvršba na premoženje pritožnika. Obnovo sodnega postopka je nacionalno sodišče prekinilo in zahtevalo presojo ustavnosti *Zakona o pravdnem postopku* (ZPP), o kateri še ni bilo odločeno. V zadevi se preučujejo možnosti izvršitve glede na to, da ZPP ne določa izrecno obnove postopka na podlagi sodbe ESČP.

* Zadeva ***Q in R*** se nanaša napredolgo trajajoč postopek odločanja o zahtevku za izdajo dovoljenja za opravljanje dejavnosti rejništva in problematiko pomanjkanja izvedencev klinične psihologije.

Postopek na Upravnem sodišču je bil zaključen, predlog za dopustitev revizije je bil septembra 2023 zavržen. Na Ministrstvu za pravosodje deluje medresorska delovna skupinaza izboljšanje položaja otrok v civilnih sodnih postopkih, ki vključuje predstavnike resornih ministrstev, Strokovnega sveta za sodno izvedenstvo, sodno cenilstvo in sodno tolmačenje, Zbornice kliničnih psihologov Slovenije, sodišč, centrov za socialno delo, Odvetniške zbornice Slovenije, Varuha človekovih pravic ter predstavnike nevladnih organizacij. Glavna naloga medresorske delovne skupine je identificirati razloge za dolgotrajne sodne postopke v civilnih zadevah, kar je bila problematika v zadevi *Q in R*, in poiskati rešitve za odpravo tega stanja. Poleg tega je Ministrstvo za zdravje objavilo več razpisov za specializacije iz klinične psihologije z namenom pridobitve več sodnih izvedencev na tem področju (dolgoročni ukrepi), MDDSZ pa izvaja redna usposabljanja za centre za socialno delo. Akcijsko poročilo je v pripravi.

* *Zadeva* ***Bavčar***se nanaša nakršitev pravice do domneve nedolžnosti zaradi izjave takratnega pravosodnega ministrstva (videz nepristranskosti sodišč).

Republika Slovenija je podala zahtevo za obravnavo zadeve na Velikem senatu ESČP, vendar je bila zavrnjena. V pripravi je akcijsko poročilo.

* *Zadeva* ***Letonje*** se nanaša na kršitev pravice do poštenega sojenja zaradi neizvedbe zaslišanja v prekrškovnem postopku;

V zadevi je bilo pripravljeno akcijsko poročilo, na podlagi katerega je bil v letu 2024 zaključen nadzor nad izvrševanjem sodbe.

* Zadeva ***Gregor Rutar in Rutar Marketing d.o.o.*** se nanaša na neobrazloženo odločitev sodišča glede zavrnitve pobude pritožnikov o vložitvi predloga za predhodno odločanje na Sodišče EU.

Na podlagi akcijskega poročila je bila zadeva zaključena v letu 2024.

**Zaključno**

Sistemski pristop izvrševanja sodb ESČP se je izkazal za učinkovitega, saj se je **število neizvršenih sodb ESČP od ustanovitve MDS ESČP in PS ESČP izrazito zmanjšalo**. Kot izhaja iz statistike izvrševanja sodb ESČP, je bilo konec leta 2015 neizvršenih še 309 sodb, konec leta 2016 še 49 neizvršenih sodb, konec leta 2019 še 12 neizvršenih sodb, konec leta 2020 pa je bilo neizvršenih še 8 dokončnih sodb ESČP. Ob vsakoletnem pripadu novih sodb ESČP tako na dan 17. 6. 2024 ostaja še **5 neizvršenih sodb**, kar je rezultat intenzivnih prizadevanj Slovenije za izvrševanje sodb ESČP ter intenzivnega sodelovanja s sekretariatom Sveta Evrope.

Slovenija se uvršča v skupino držav članic Sveta Evrope z najmanjšim deležem neizvršenih sodb.

O izvrševanju sodb ESČP je informirana tako strokovna kot druga javnost in sicer **na spletni strani Ministrstva za pravosodje deluje posebna podstran[[2]](#footnote-2)**, kjer se v tabelarnem in grafičnem prikazu lahko spremlja aktualno stanje, dodane so povezave na zaključne resolucije ter javno objavljena akcijska poročila ter akcijske načrte na straneh Sveta Evrope.

Center za izobraževanje v pravosodju umešča sodno prakso ESČP v programe usposabljanj sodnikov in državnih tožilcev ter drugih deležnikov. Vrhovno sodišče RS pa v Sodnikovem informatorju (dosegljiv na spletni strani sodisce.si) objavlja analize sodb ESČP proti Sloveniji, pripravlja pa tudi kratke analize pomembnih sodb ESČP proti drugim državam.

**U**činkovito in hitro izvrševanje sodb ESČP tudi naprej ostaja ena izmed prioritet Ministrstva za pravosodje. Slovenija tudi z izvrševanjem sodb ESČP izkazuje svojo zavezanost vladavini prava in spoštovanju človekovih pravic ter izpolnjevanju obveznosti članice Sveta Evrope.

**PRILOGA: PREGLED SODB ESČP PROTI SLOVENIJI DO KONCA LETA 2023, KJER JE ESČP UGOTOVILO KRŠITEV EKČP, TER NJIHOVO IZVRŠEVANJE**  (vrstni red: po datumu izdaje (pilotne oz. vodilne) sodbe ESČP)

|  |  |  |  |  |  |
| --- | --- | --- | --- | --- | --- |
| **DATUM SODBE** | **SODBA ESČP** | **ŠT. PRITOŽBE** | **DATUM AKCIJSKEGA POROČILA**  **(AN = AKC.NAČRT)** | **DATUM RESOLUCIJE** | **ŠTEVILKA RESOLUCIJE**  **ODBORA MINISTROV SVETA EVROPE** |
| 28.11.2000 | **Rehbock\*** | [29462/95](http://hudoc.echr.coe.int/eng#{"appno":["29462/95"]}) | 2009 | 3.12.2009 | CM/ResDH(2009)137 |
| 6.10.2005 | **Lukenda SKUPINA**  **(264 zadev)** | 23032/02 | 28.10.2016 | 8.12.2016 | CM/ResDH(2016)354 |
| 2.11.2006 | **Matko SKUPINA (2 sodbi: Matko in Butolen)** | 43393/98 | 12.3.2020 | 4.6.2020 | [CM/ResDH(2020)92](https://search.coe.int/cm/Pages/result_details.aspx?Reference=CM/ResDH(2020)92) |
| 8.2.2007 | **Švarc in Kavnik SKUPINA**  **(2 sodbi)** | 75617/01 | 27.11.2017 | 7. 6. 2018 | CM/ResDH(2018)213 |
| 9.4.2009 | **Šilih** | [71463/01](https://hudoc.echr.coe.int/eng#{"appno":["71463/01"]}) | 24. 5. 2018 | 5.9.2018 | CM/ResDH(2018)308 |
| 21.7.2009 | **Gaspari** | [21055/03](http://hudoc.echr.coe.int/eng#{"appno":["21055/03"]}) | 3.10.2018 | 24.10.2018 | CM/ResDH(2018)401 |
| 1.12.2009 | **Eberhard in M.** | 8673/05, 9733/05 | 13. 9. 2017 | 22.11.2017 | CM/ResDH(2017)396 |
| 7.7.2011 | **K** | [41293/05](http://hudoc.echr.coe.int/eng#{"appno":["41293/05"]}) | 13.9.2017 | 22.11.2017 | CM/ResDH(2017)395 |
| 29.9.2011 | **Flisar SKUPINA**  **(7 sodb)** | [3127/09](https://hudoc.echr.coe.int/eng#%7B%22appno%22:[%223127/09%22]%7D) | 5. 9.2018 | 17.10.2018 | CM/ResDH(2018)388 |
| 13.10.2011 | **S.I. SKUPINA (S.I. in Furman)** | 45082/05 | 25.1.2019 | 27.3.2019 | CM/ResDH(2019)68 |
| 13.10.2011 | **Furman** | 16608/09 | 25.1.2019 | 27.3.2019 | CM/ResDH(2019)67 |
| 20.10.2011 | **Mandič in Jović SKUPINA** | 5774/10+ | 20.2.2018  25.3.2020 | 15.3.2018  4. 6. 2020 | CM/ResDH(2018)101  (op: 16 klonov)  CM/ResDH(2020)102 |
| 28.6.2012 | **X** | [40245/10](http://hudoc.echr.coe.int/eng#{"appno":["40245/10"]}) | 14.12.2020 | 16. 9. 2021 | CM/ResDH(2021)174 |
| 27.9.2012 | **Peruš** | 35016/05 | 13.9.2017 | 14.2.2018 | CM/ResDH(2018)53 |
| 27.9.2012 | **Alenka Pečnik** | 44901/05 | 21.11.2017 | 4.4.2018 | CM/ResDH(2018)148 |
| 23.1.2014 | **W SKUPINA (4 sodbe)** | [24125/06](https://hudoc.echr.coe.int/eng#%7B%22appno%22:[%2224125/06%22]%7D) | 5. 9.2018 | 17.10. 2018 | CM/ResDH(2018)389 |
| 12.03.2014 | **Kurić in drugi (pilotna sodba)\*** | [26828/06](http://hudoc.echr.coe.int/eng#{"appno":["26828/06"]}) | 2016 | 25.5.2016 | CM/ResDH(2016)112 |
| 17.04.2014 | **Mladina d.d.** | 20981/10 | 27.2.2017 | 5.4.2017 | CM/ResDH(2017)111 |
| 12. 6.2014 | **L.M.** | 32863/05 | 13.09.2017 | 15.3.2018 | CM/ResDH(2018)99 |
| 16.7.2014 | **Ališić in drugi (pilotna sodba)\*\*** | [60642/08](http://hudoc.echr.coe.int/eng#{"appno":["60642/08"]}) | 26.10.2017 | 15.3.2018 | CM/ResDH(2018)111 |
| 21.5.2015 | **Zavodnik** | 53723/13 | 21.2.2017 | 5.4.2017 | CM/ResDH(2017)108 |
| 8.10.2015 | **Korošec** | 77212/12 | 28.2.2017 | 5.4.2017 | CM/ResDH(2017)110 |
| 8.10.2015 | **Aždajić** | 71872/12 | 14.2.2017 | 5.4.2017 | CM/ResDH(2017)109 |
| 1.3.2016 | **Perak** | 37903/09 | 20.2.2018 | 15.3.2018 | CM/ResDH(2018)100 |
| 31.5.2016 | **Tence** | 37242/14 | 14.4.2017 | 22.11.2017 | CM/ResDH(2017)394 |
| 17.1.2017 | **B.K.M. Lojistik Tasimacilik Ticaret Limited Sirketi** | 42079/12 | 18.10.2017 | 15.3.2018 | CM/ResDH(2018)98 |
| 24.1.2017 | **Koprivnikar** | [67503/13](http://hudoc.echr.coe.int/eng#{"appno":["67503/13"]}) | 1.6.2020 | 1. 7. 2020 | CM/ResDH(2020)136 |
| 24.1.2017 | **Valant** | 23912/12 | 27.11.2017 | 4.4.2018 | CM/ResDH(2018)147 |
| 7.3.2017 | **Cerovšek in Božičnik** | 68939/12,68949/12 | 21.12.2018 | 30.1.2019 | CM/ResDH(2019)25 |
| 25.4.2017 | **Vaskrsić** | 31371/12 | 28.3.2018 | 4.7.2018 | CM/ResDH(2018)261 |
| 9.5.2017 | **Poropat** | 21668/12 | 22.11.2018 | 9.1.2019 | CM/ResDH(2019)8 |
| 26.9.2017 | **Kolar** | 33868/08 | 1.3.2018 | 4.4.2018 | CM/ResDH(2018)146 |
| 24.10.2017,  9.10.2018 (revizija) | **Frančiška Štefančič** | [58349/09](https://hudoc.echr.coe.int/eng#{"appno":["58349/09"]}) | 4. 8. 2021 | 13.10.2021 | CM/ResDH(2021)245 |
| 31.10.2017 | **Krajnc** | 38775/14 | 2.3.2020 | 17.6.2020 | CM/ResDH(2020)115 |
| 5.12.2017 | **Ribać** | 57101/10 | 11. 9.2018 | 14.11.2018 | CM/ResDH(2018)420 |
| 16.1.2018 | **Čeferin** | 40975/08 | 5. 9.2018 | 17.10.2018 | CM/ResDH(2018)390 |
| 13.3.2018 | **Mirovni inštitut** | 32303/13 | 13.12.2018 | 9.1.2019 | CM/ResDH(2019)9 |
| 24.4.2018 | **Benedik** | 62357/14 | 6. 10. 2021 | 3. 11. 2021 | CM/ResDH(2021)294 |
| 28. 8. 2018 | **Vizgirda** | 59868/08 | 4.10.2022 | 14.12.2022 | CM/ResDH(2022)423 |
| 23.10.2018 | **Produkcija Plus storitveno podjetje d.o.o.** | 47072/15 | 28. 2. 2023 | 13. 4. 2023 | CM/ResDH(2023)84 |
| 19.2.2019 | **Aleksić** | 57123710 | 17.6.2019 | 4. 9. 2019 | CM/ResDH(2019)210 |
| 19. 3. 2019 | **Prebil** | [29278/16](https://hudoc.echr.coe.int/eng#{"appno":["29278/16"]}) | 10.3.2020 | 4.6.2020 | CM/ResDH(2020)81 |
| 9. 4. 2019 | **A.V.** | 878/13 | 2.3.2020 | 4.6.2020 | [CM/ResDH(2020)82](https://search.coe.int/cm/Pages/result_details.aspx?Reference=CM/ResDH(2020)82) |
| 4. 6. 2019 | **Rola** | 12096/14 in 39335/16 | 6. 7.2021 | 7. 10. 2021 | CM/ResDH(2021)219 |
| **SODBI v letu 2020** | | | | | |
| 30. 6. 2020 | **Cimperšek** | 58512/16 | 2.3.2022 | 30. 6.2022 | CM/ResDH(2022)177 |
| 7. 7. 2020 | **Gros** | 45315/18 | 23.6.2021 | 16. 9. 2021 | CM/ResDH(2021)175 |
| **SODBI v letu 2021** | | | | | |
| 14. 9. 2021 | **Pintar in drugi**  *OKREPLJEN NADZOR* | 49969/14+ | AN: 17. 6. 2022  RAN: 23. 3. 2023  RAN2: 1. 3. 2024 |  |  |
| 26. 10. 2021 | **Toplak in Mrak** | 34591/19 in 42545/19 | 30. 6. 2022 | 19. 10.2022 | CM/ResDH(2022)276 |
| **SODBE v letu 2022** | | | | | |
| 8. 2. 2022 | **Q in R** | 19938/20 | AN: 1. 2. 2023 |  |  |
| 7. 7. 2022 | **Ferhatović** | 64725/19 | 16. 5. 2023 | 12.7.2023 | CM/ResDH(2023)199 |
| 20. 10. 2022 | **Dolenc** | 20256/20 | AN: 20. 7. 2023 |  |  |
| 15. 12. 2022 | **Gregor Rutar in Rutar marketing d.o.o.** | 21164/20 | 12.12.2023 | 14. 3.2024 | CM/ResDH(2024)39 |
| **SODBI v letu 2023** | | | | | |
| 5. 7. 2023 | **Letonje** | [10397/20](https://hudoc.echr.coe.int/eng#{%22appno%22:[%2210397/20%22]}) | 11.1.2024 | 14. 3.2024 | CM/ResDH(2024)38 |
| 7. 9. 2023 | **Bavčar** | [17053/20](https://hudoc.echr.coe.int/eng#{%22appno%22:[%2217053/20%22]}) |  |  |  |

\*Izvršene sodbe pred ustanovitvijo MDS ESČP/PS ESČP (Rehbock in Kurić)

\*\* V zadevi Ališić je bila ugotovljena kršitev EKČP tudi proti Srbiji;

AN = akcijski načrt; RAN = revidiran akcijski načrt

1. Ur. l. RS, št. 90/2014 z dne 15. 12. 2014 [↑](#footnote-ref-1)
2. https://www.gov.si/teme/obveznost-izvrsevanja-sodb-evropskega-sodisca-za-clovekove-pravice/ [↑](#footnote-ref-2)